**Ελθέτω η Βασιλεία Σου: Το Δόγμα της Εσχατολογίας**

**Διάλεξη 3η**

**Ο Eρχομός του Βασιλιά**

**Περιεχόμενα**

**Ι. Εισαγωγή**

**ΙΙ. Η επιστροφή του Χριστού**

Α. Αναγκαιότητα

1. Κληρονομιά του Αβραάμ

2. Κληρονομιά του Δαβίδ

Β. Τρόπος

1. Προσωπικός

2. Σωματικός

3. Ορατός

4. Ένδοξος

**ΙΙΙ. Τα Σημεία των Καιρών**

Α. Θεϊκό Μυστήριο

Β. Σημαντικοί Προάγγελοι

1. Δαιμονικές Αντιστάσεις

2. Ανθρώπινες Αντιστάσεις

3. Παγκόσμιος Ευαγγελισμός

Γ. Ερμηνευτικές Προσεγγίσεις

**IV. Η χιλιετία**

Α. Ιστορικός Προχιλιασμός

Β. Προχιλιασμός Οικονομιών

Γ. Μεταχιλιασμός

Δ. Αχιλιασμός

**V. Συμπέρασμα**

**Ελθέτω η Βασιλεία Σου: Το Δόγμα της Εσχατολογίας**

**Διάλεξη 3η**

**Ο Eρχομός του Βασιλιά**

**ΕΙΣΑΓΩΓΗ**

Εσχατολογία – η μελέτη ή το δόγμα των «έσχατων πραγμάτων».

Ατομική Εσχατολογία - η μελέτη του τρόπου με τον οποίο οι άνθρωποι αντιλαμβάνονται το τι θα συμβεί στις τελευταίες ημέρες.

Γενική Εσχατολογία - η μελέτη των καθολικών πράξεων κρίσης και σωτηρίας του Θεού τις έσχατες μέρες*.*

**I. Η ΕΠΙΣΤΡΟΦΗ ΤΟΥ ΧΡΙΣΤΟΥ**

Ο Χριστός διαβεβαίωσε αυτούς που Τον ακολουθούσαν ότι θα επιστρέψει (Ματθαίος κεφ.24-25, Ιωάννης κεφ. 14-17, Πράξεις κεφ.1:10-11)

*«Και καθώς κοίταζαν που ανέβαινε προς τον ουρανό, ξαφνικά, δυο άντρες εμφανίστηκαν μπροστά τους με άσπρα ενδύματα, και τους είπαν: «Γαλιλαίοι, τι σταθήκατε και κοιτάτε στον ουρανό; Αυτός ο Ιησούς, που αναλήφθηκε από ανάμεσά σας στον ουρανό, έτσι θα ’ρθει πάλι, με τον ίδιο τρόπο που τον είδατε να πηγαίνει εκεί» (Πράξεις 1:10-11)*

Η επιστροφή του Ιησού στη γη διδάσκεται σε όλη την Καινή Διαθήκη, και ήταν πάντα ένα σημαντικό στοιχείο της πίστης στη Χριστιανική θεολογία.

**Α. ΑΝΑΓΚΑΙΟΤΗΤΑ**

Πλούσιοι Χριστιανοί συχνά δυσκολεύονται να δώσουν την απαιτούμενη αξία στη Βασιλεία, την οποία ο Ιησούς θα ολοκληρώσει με την επιστροφή Του.

Οι Χριστιανοί που υποφέρουν για την πίστη τους συχνά βρίσκουν ευκολότερο να ανυπομονούν για τον τέλειο κόσμο που θα φέρει ο Ιησούς.

**1.Κληρονομιά του Αβραάμ**

Η διαθήκη του Θεού με τον Αβραάμ περιλαμβάνει τις υποσχέσεις γης για τον Αβραάμ και τους απογόνους του (Γένεση κεφ. 15 -17).

Ο Παύλος ερμηνεύει αυτήν την υπόσχεση με την έννοια ότι ο Αβραάμ και οι απόγονοί του θα κληρονομήσουν ολόκληρο τον κόσμο (Ρωμαίους κεφ.4:13).

Ο Θεός δοκιμάζει τον Αβραάμ και σώζει τον γιό του Ισαάκ, ο Θεός επιβεβαιώνει ότι όλες οι ευλογίες της διαθήκης θα πραγματοποιηθούν μέσω του Ισαάκ σε ολόκληρο τον κόσμο(Γένεσης κεφ.22 :17-18).

*«θα σε ευλογήσω με το παραπάνω και θα σου δώσω αναρίθμητους απογόνους σαν τ’ αστέρια του ουρανού και σαν την άμμο που είναι στις ακτές της θάλασσας.Ο απόγονός σου θα κατακτήσει τις πόλεις των εχθρών του. Με τον απόγονό σου θα ευλογηθούν όλα τα έθνη της γης, επειδή υπάκουσες στην εντολή μου» (Γένεση 22: 17-18).*

Ο Ισαάκ ήταν ένας «τύπος» ή προφητεία που προεικόνιζε τον Χριστό.

Οι υποσχέσεις του Θεού τελικά θα *εκπληρωθούν* μέσω του Ισαάκ απογόνου του Ιησού.

Η επιστροφή του Ιησού καθίσταται αναγκαία, ώστε οι υποσχέσεις που δόθηκαν στον Αβραάμ και τον Ισαάκ να εκπληρωθούν.

**2. Κληρονομιά του Δαβίδ**

Ο προφήτης κάνει αναφορά στην υπόσχεση του Θεού ότι ένας από τους απογόνους του Δαβίδ θα κυριαρχήσει πάνω στον Ισραήλ για πάντα (Ησαΐα, κεφ. 9:7).

Ο Ιησούς ήδη βασιλεύει στον ουρανό με πλήρη εξουσία τόσο στον ουρανό όσο και στη γη (Ματθαίου κεφ.28:18)

*«Ο Ιησούς τους πλησίασε και τους είπε: «Ο Θεός μού έδωσε όλη την εξουσία στον ουρανό και στη γη» (Ματθαίος 28:18).*

Για να εκπληρωθεί η υπόσχεση του Θεού στον Δαβίδ, ο Χριστός πρέπει να επιστρέψει στη γη, να εγκαθιδρύσει ξανά τον θρόνο Δαβίδ πάνω στον Ισραήλ, και να κυριαρχήσει πάνω σε όλη τη γη για πάντα (Λουκά κεφ.1:32-33)

*«Σ’ αυτόν θα δώσει ο Κύριος ο Θεός το θρόνο του Δαβίδ, του προπάτορά του. Θα βασιλέψει για πάντα στους απογόνους του Ιακώβ και η βασιλεία του δε θα έχει τέλος»*

*(Λουκάς 1:32-33)*

*«Όταν θα έρθει ο Υιός του Ανθρώπου με όλη του τη μεγαλοπρέπεια και θα τον συνοδεύουν όλοι οι άγιοι άγγελοι, θα καθίσει στο βασιλικό θρόνο του. Τότε θα συναχθούν μπροστά του όλα τα έθνη, και θα τους ξεχωρίσει όπως ξεχωρίζει ο βοσκός τα πρόβατα από τα κατσίκια» (Ματθαίος 25: 31-32).*

**Β. ΤΡΟΠΟΣ**

Ο Ιησούς θα κατέβει από τον ουρανό ως ο νικητής και κυρίαρχος βασιλιάς όλης της δημιουργίας.

1. **Προσωπικός**

Ο Ιησού θα επιστρέψει στη γη *προσωπικά* ώστε να τελειώσει το έργο Του.

Ύστερα από την ανάστασή του Ιησού, εξήγησε ότι θα στείλει το Άγιο Πνεύμα για την ενδυνάμωση της εκκλησίας για διακονία (Πράξεις κεφ.1:4 -5)

*«Κύριε, έφτασε άραγε η ώρα να αποκαταστήσεις τη βασιλεία στον Ισραήλ;»* (Πράξεις 1:6)

Μετά την ανάληψη του Ιησού, δυο άγγελοι εμφανίστηκαν και είπαν στους αποστόλους, ότι ο Ιησούς θα επιστρέψει *προσωπικά* στο μέλλον (Πράξεις κεφ. 1:11).

*«Γαλιλαίοι, τι σταθήκατε και κοιτάτε στον ουρανό; Αυτός ο Ιησούς, που αναλήφθηκε από ανάμεσά σας στον ουρανό, έτσι θα ’ρθει πάλι, με τον ίδιο τρόπο που τον είδατε να πηγαίνει εκεί» (Πράξεις 1:11).*

*«Αυτός, {ο Ιησούς δηλαδή}, είναι καθορισμένος να μείνει στον ουρανό ώσπου να πραγματοποιηθούν όλα όσα είπε ο Θεός με το στόμα όλων των άγιων προφητών του από πολύ παλιά» (Πράξεις 3:21)*

Πολλοί άλλοι συγγραφείς και προσωπικότητες της Καινής Διαθήκης, υποστήριξαν ότι ο Ιησούς θα επιστρέψει προσωπικά για να ολοκληρώσει το μεσσιανικό βασίλειο του Θεού στη γη.

**2. Σωματικός**

ΟΙησούς δεν εγκατέλειψε την ανθρώπινη υπόστασή Του όταν αναλήφθηκε στον ουρανό, έχει δύο φύσεις: τη θεϊκή και την ανθρώπινη.

Για να ολοκληρώσει το ανθρώπινο έργο του, ο Ιησούς πρέπει να επιστρέψει στην πλήρη ανθρώπινη φύση, συμπεριλαμβανομένου του σώματος του:

* Η διαθήκη που έκανε με τον Αβραάμ και τον Δαβίδ μπορούν να εκπληρωθούν *μόνο* μέσω της *ανθρώπινης* φύσης Του.
* Ο Ιησούς πρέπει να επιστρέψει στην ανθρώπινη φύση Του, ώστε να μπορέσει να ολοκληρώσει το έργο Του ως προφήτης, όπως ο Μωυσής.
* Οι άγγελοι στην ανάληψή Του, είπαν ότι θα επιστρέψει σωματικά (Πράξεις, κεφ.1:11).

*«Αυτός ο Ιησούς, που αναλήφθηκε από ανάμεσά σας στον ουρανό, έτσι θα ’ρθει πάλι, με τον ίδιο τρόπο που τον είδατε να πηγαίνει εκεί» (Πράξεις 1:11)*

Η Καινή Διαθήκη διδάσκει με συνέπεια ότι, όταν ο Ιησούς επιστρέψει, θα επιστρέψει στο ένδοξο ανθρώπινο, φυσικό Του σώμα.

1. **Ορατός**

Όταν ο Ιησούς επιστρέψει με το ένδοξο σώμα Του, θα μπορούμε να Τον δούμε.

Η Καινή Διαθήκη ρητά λέει ότι ο Ιησούς θα είναι *ορατός* όταν επιστρέψει ( Α’ Ιωάννου κεφ.3:2, Αποκάλυψη κεφ.1:7, Ματθαίος, κεφ.24: 27-30)

*«Ξέρουμε όμως πως όταν ο Χριστός φανερωθεί στη δευτέρα παρουσία του, θα γίνουμε όμοιοι μ’ αυτόν, γιατί θα τον δούμε όπως πραγματικά είναι» (Α’ Ιωάννου 3:2)*

*«Νάτος, έρχεται μέσα στα σύννεφα και θα τον δούνε όλοι» (Αποκάλυψη 1:7)*

*«Γιατί ο Υιός του Ανθρώπου θα έρθει τόσο φανερά, όπως η αστραπή που βγαίνει στην ανατολή και φαίνεται ως τη δύση…..Τότε θα εμφανιστεί στον ουρανό το σημάδι του Υιού του Ανθρώπου….θα δουν τον Υιό του Ανθρώπου να έρχεται πάνω στα σύννεφα του ουρανού, με δύναμη και λαμπρότητα μεγάλη» ( Ματθαίος 24: 27-30)*

Όλοι στη γη θα τον δουν γιατί η επιστροφή του Ιησού θα είναι ένα συντριπτικό γεγονός.

*«Γιατί ο Υιός του Ανθρώπου θα έρθει με όλη τη λαμπρότητα του Πατέρα του μαζί με τους αγγέλους του, και τότε θα ανταμείψει τον καθένα ανάλογα με τις πράξεις του» (Ματθαίος 16:27)*

**4. Ένδοξος**

Οπρώτος ερχομός του Ιησού, κάθε άλλο παρά ένδοξος ήταν:

* Γεννήθηκε σε μια φτωχή και ταπεινή οικογένεια.
* Ποτέ δεν κατείχε πολιτική ή στρατιωτική δύναμη.
* Καταδικάστηκε και εξορίστηκε ως εγκληματίας

Ο Ιησούς «κένωσε» τον εαυτό του - που σημαίνει ότι (κάλυψε) σήκωσε το πέπλο στην θεϊκή του δόξα (Φιλιππησίους 2:7-8)

*«αλλά, κένωσε τον εαυτό του, παίρνοντας δούλου μορφή, καθώς έγινε όμοιος με τους ανθρώπους· και βρέθηκε κατά το σχήμα ως άνθρωπος, ταπείνωσε τον εαυτό του, γινόμενος υπάκουος μέχρι θανάτου, θανάτου μάλιστα σταυρού» (Φιλιππησίους 2:7-8)*

Όταν ο Ιησούς αναστήθηκε από τους νεκρούς και αναλήφθηκε στον ουρανό, ο Πατέρας σήκωσε το πέπλο και αποκάλυψε τη δόξα που ο Ιησούς πάντα κατείχε ως Θεός (Ιωάννης κεφ.17:5)

«*Τώρα λοιπόν εσύ, Πατέρα, δόξασέ με κοντά σ’ εσένα με τη δόξα που είχα κοντά σου προτού να γίνει ο κόσμος»* *(Ιωάννης 17:5)*

Όταν ο Ιησούς θα επιστρέψει, η δόξα του θα είναι σε πλήρη απεικόνιση:

* Στο βιβλίο του Ματθαίου, κεφ.24 εδ.30 λέει ότι θα έρθει «με δύναμη και με δόξα».
* Η επιστολή Α’ Θεσσαλονικείς κεφ.4 εδ.16, μας λέει ότι η άφιξή Του θα ανακοινωθεί με τη φωνή ενός αρχαγγέλου και με το κάλεσμα της σάλπιγγας του Θεού.
* Η επιστολή Β΄ Θεσσαλονικείς κεφ.1 εδ.7, μας λέει ότι θα έρθει με πυρκαγιά και στρατιές αγγέλων.
* Και στο βιβλίο της Αποκάλυψης κεφ.19 εδ.11-16, αναφέρεται ότι θα στεφθεί με πολλά στεφάνια, θα Τον ακολουθούν οι στρατιές του ουρανού και θα κρατά ένα σιδερένιο σκήπτρο με το οποίο θα βασιλεύσει στα έθνη.
* Όλοι θα υποκλιθούν μπροστά στη δύναμη και την εξουσία Του και κανείς δεν θα μπορεί να Του εναντιωθεί Δείτε στη επιστολή προς Φιλιππησίους κεφ.2 εδ. 9-11
* Ο θρόνος Του θα είναι στη Νέα Ιερουσαλήμ, όπου η δόξα Του θα είναι τόσο υπέρλαμπρη, που η πόλη δεν θα χρειάζεται τεχνητό φως ή ήλιο. (Αποκάλυψη κεφ.22:3-5)
* Η ουράνια βασιλεία Του θα εξαπλωθεί και θα περικυκλώσει όλον τον κόσμο (Αποκάλυψη κεφ.11:15)

*«Γι’ αυτό και ο Θεός τον ανέβασε πολύ ψηλά και του χάρισε το όνομα που είναι πάνω απ’ όλα τα ονόματα. Έτσι, στο όνομα του Ιησού όλα τα επουράνια, τα επίγεια και τα υποχθόνια θα προσκυνήσουν, και κάθε γλώσσα θα ομολογήσει ότι Κύριος είναι ο Ιησούς Χριστός, για να δοξάζεται έτσι ο Θεός Πατέρας» (Φιλιππησίους 2: 9-11)*

**ΙI. ΣΗΜΕΙΑ ΤΩΝ ΚΑΙΡΩΝ**

Τα «σημεία των καιρών», είναι γεγονότα τα οποία δείχνουν την πρόοδο του εσχατολογικού χρονοδιαγράμματος του Θεού.

Οι τρείς φάσεις των «τελευταίων ημερών» ή «τα έσχατα»:

* *την εγκαινίαση -* πρώτης ανάληψης του Ιησού
* *την επέκταση* – την εποχή που ζούμε τώρα
* *την ολοκλήρωση -* την επιστροφή του Ιησού

**Α. ΘΕΪΚΟ ΜΥΣΤΗΡΙΟ**

Ο χρόνος της επιστροφής του Χριστού είναι ένα θεϊκό μυστήριο.

*«Κι ήρθαν οι μαθητές του και τον ρώτησαν ιδιαιτέρως: Πες μας, πότε θα γίνουν αυτά, και ποιο σημάδι θα δείξει πως πλησιάζει η παρουσία σου και η συντέλεια του κόσμου;» (Ματθαίος 24:3)*

*«Ποια όμως μέρα και ώρα θα έρθει το τέλος, κανένας δεν το ξέρει· ούτε οι άγγελοι των ουρανών, παρά μόνον ο Πατέρας μου»* *(Ματθαίος 24:36)*

Από την προοπτική της *ανθρώπινής* Του φύσης, ακόμα και ο Ιησούς δεν ήξερε πότε θα επέστρεφε! (Ματθαίος 24:36, 42-44)

*«Να αγρυπνείτε, λοιπόν, γιατί δεν ξέρετε ποια μέρα θα έρθει ο Κύριός σας…. ο Υιός του Ανθρώπου θα έρθει την ώρα που δεν τον περιμένετε» (Ματθαίος 24: 42-44)*

Η Γραφή λέει ξεκάθαρα για την ώρα του ερχομού του Χριστού, είναι ότι μόνο ο Θεός γνωρίζει πότε θα γίνει.

**B. ΣΗΜΑΝΤΙΚΟΙ ΠΡΟΑΓΓΕΛΟΙ**

Η Γραφή αναφέρει διάφορες περιστάσεις οι οποίες είναι προάγγελοι του ερχομού Του.

Αυτές οι περιστάσεις δημιουργούν δίκαιες προσδοκίες για το πώς το μέλλον μπορεί να ξεδιπλωθεί, και μας προειδοποιούν και μας ενθαρρύνουν καθώς ετοιμαζόμαστε για τον ερχομό Του.

1. **Δαιμονικές Αντιστάσεις**

Μια συγκεκριμένη τρομερή περίοδος δαιμονικής αντίστασης θα προηγηθεί του ερχομού Του Ιησού ("η Μεγάλη Θλίψη").

Στη «Μεγάλη Θλίψη», οι δαίμονες θα ενδυναμώσουν ψευδοπροφήτες για να παρουσιάσουν παραπλανητικά σημεία και «θαύματα».(Αποκάλυψη 16: 13-14, Ματθαίος 24:24)

*«Kαι είδα τρία ακάθαρτα πνεύματα όμοια με βατράχους που έβγαιναν από το στόμα του δράκοντα και από το στόμα του θηρίου και από το στόμα του ψευδοπροφήτη·επειδή, είναι πνεύματα δαιμόνων, που εκτελούν σημεία …» (Αποκάλυψη 16: 13-14)*

*«Γιατί θα εμφανιστούν ψευδομεσσίες και ψευδοπροφήτες, που θα κάνουν μεγάλα και φοβερά θαύματα, για να παραπλανήσουν, αν είναι δυνατόν, ακόμα κι αυτούς που διάλεξε ο Θεός» (Ματθαίος 24:24)*

1. **Ανθρώπινες αντιστάσεις**

Πολλά ανθρώπινα όντα τα οποία θα συμμαχήσουν με τις δαιμονικές αντιστάσεις ενάντια στον Θεό. Για παράδειγμα:

* δύο θηρία με δύναμη να ελέγχουν τις κοινωνίες και τις κυβερνήσεις (Αποκάλυψη 13)
* ένας ισχυρός «ψευδοπροφήτης» (Αποκάλυψη κεφ.16:13, 19:20, 20:10).
* «ο άνθρωπος της ανομίας» (Β’ Θεσσαλονικείς κεφ.2 εδ.1-10).
* «ψευδοπροφήτες» και «ψευδομεσσίες» (Ματθαίος, κεφ. 24:24)
* πολλοί αντίχριστοι Α’ Ιωάννη κεφ.2:18.

**3. Παγκόσμιος Ευαγγελισμός**

*«*Πρώτα θα κηρυχθεί σ’ όλη την οικουμένη αυτό το ευαγγέλιο για τη βασιλεία του Θεού, για να το ακούσουν όλα τα έθνη, και ύστερα θα έρθει το τέλος» ( Ματθαίος 24:14)

Παρόλες τις διάφορες μορφές αντιστάσεων που η βασιλεία του Θεού αντιμετωπίζει, εκείνη θα παρουσιάσει επιτυχώς το ευαγγέλιό της στα έθνη.

Ο Ιησούς συσχέτισε την Μεγάλη Αποστολή, με ολόκληρη την συνέχιση της βασιλείας ως τη συντέλεια του κόσμου ( Ματθαίος 28: 19-20).

*«Πηγαίνετε λοιπόν και κάνετε μαθητές μου όλα τα έθνη………...Κι εγώ θα είμαι μαζί σας πάντα, ως τη συντέλεια του κόσμου»* *( Ματθαίος 28: 19-20)*

Όταν επιστρέψει ο Ιησούς, η εκκλησία θα συμπεριλαμβάνει μέλη από κάθε φυλή, γλώσσα, λαό και έθνος (Αποκάλυψη 7:9)

*«Ύστερα από αυτά, είδα, και ξάφνου, ένα μεγάλο πλήθος, το οποίο κανένας δεν μπορούσε να απαριθμήσει, από κάθε έθνος και φυλές και λαούς και γλώσσες, οι οποίοι στέκονταν μπροστά στον θρόνο και μπροστά στο Aρνίο, ντυμένοι με λευκές στολές και έχοντας στα χέρια τους φοίνικες» (Αποκάλυψη 7:9)*

**Γ. ΕΡΜΗΝΕΥΤΙΚΕΣ ΠΡΟΣΕΓΓΙΣΕΙΣ**

Οι ευαγγελικές ερμηνευτικές προσεγγίσεις, περιλαμβάνουν τέσσερις κυρίως τάσεις με αναφορές στα «σημεία των καιρών»:

* Πρωθυστερισμού – οι προάγγελοι για την επιστροφή του Χριστού εμφανίστηκαν στο παρελθόν μας και δεν θα επαναληφθούν στο μέλλον
* Φουτουρισμού - οι προάγγελοι για την επιστροφή του Χριστού δεν έχουν εμφανιστεί ακόμα, αλλά θα εμφανιστούν στο μέλλον.
* Ιστορικισμού - οι προάγγελοι για την επιστροφή του Χριστού σχετίζονται με πραγματικούς ανθρώπους και γεγονότα μέσα στην ιστορία.
* Ιδεαλισμού - οι προάγγελοι για την επιστροφή του Χριστού σχετίζονται με αφηρημένες έννοιες και γενικές αρχές

Αυτές οι ερμηνευτικές προσεγγίσεις μπορούν να ληφθούν ως εργαλεία τα οποία θα μας βοηθήσουν να κατανοήσουμε διάφορες πτυχές της Γραφής.

**IΙΙ. Η ΧΙΛΙΕΤΙΑ**

«Χιλιετία» - μια περίοδο χιλίων χρόνων

Η «Χιλιετία» - η εσχατολογική περίοδος της βασιλείας του Χριστού, η οποία αναφέρεται στο βιβλίο της Αποκάλυψης κεφ. 20 εδ.2-7.

Οι Ευαγγελικοί συχνά διαφωνούν για το πού να τοποθετήσουν τη χιλιετία στο εσχατολογικό χρονοδιάγραμμα.

**Α. ΙΣΤΟΡΙΚΟΣ ΠΡΟΧΙΛΙΑΣΜΟΣ**

Προχιλιασμός - αναφέρεται στην πεποίθηση ότι ο Ιησούς θα επιστρέψει πριν ξεκινήσει η χιλιετία.

Ιστορικός - αυτή η άποψη έχει διατηρηθεί σε όλη την ιστορία της εκκλησίας

Βασικές απόψεις (\* παραλλαγές):

* Η εκκλησία θα περάσει μέσα από τη Μεγάλη Θλίψη πριν την επιστροφή του Ιησού.
* Όταν ο Ιησούς έρθει, θα μαζέψει τους πιστούς εν ζωή, θα δέσει τον Σατανά για να μην έχει επιρροή στον κόσμο και θα ξεκινήσει τη σωματική, γήινη, χιλιετή βασιλεία.
* Ο Χριστός να βασιλεύει σωματικά στη γη κατά τη διάρκεια της χιλιετίας.

\*Οι Ιστορικοί του Προχιλιασμού διαφοροποιούνται στο ότι η χιλιετία θα είναι ακριβώς χίλια χρόνια ή μια μεγάλη περίοδος απροσδιόριστης διάρκειας.

*«Γιατί, ο ίδιος ο Κύριος με πρόσταγμα, με φωνή αρχάγγελου και με σάλπιγγα Θεού θα κατεβεί από τον ουρανό και αυτοί που πέθαναν πιστοί στο Χριστό θ’ αναστηθούν πρώτοι. Έπειτα, εμάς που θα είμαστε ακόμα στη ζωή, θα μας αρπάξουν σύννεφα μαζί μ’ εκείνους, για να προϋπαντήσουμε τον Κύριο στον αέρα κατά τον ερχομό του· κι έτσι θα είμαστε για πάντα μαζί με τον Κύριο» (Α’ Θεσσαλονικείς 4:16-17).*

* Οι πιστοί οι οποίοι είναι ζωντανοί στην επιστροφή του Χριστού, θα συγκεντρωθούν μαζί Του στον αέρα.
* Οι πιστοί θα επιστρέψουν στη γη μαζί Του ως ένα μέρος του νικηφόρου στρατού Του.
* Οι πιστοί θα ζήσουν στη γη κατά τη διάρκεια της χιλιετούς βασιλείας.

\*Κάποιοι Ιστορικοί Προχιλιαστές πιστεύουν ότι η αρπαγή θα περιλαμβάνει και αναστημένους πιστούς. Άλλοι, όμως, υποστηρίζουν ότι η ανάσταση των πιστών δεν θα λάβει μέρος αν δεν υπάρξει πρώτα η τελική κρίση στο τέλος της χιλιετίας.

* Κατά τη διάρκεια της χιλιετίας, οι πιστοί και οι μη πιστοί θα απολαύσουν εξίσου γήινες ευλογίες, ειρήνη και ευημερία.
* Η χιλιετία θα είναι πολύ περισσότερο ένδοξη από την τρέχουσα περίοδο που ζούμε τώρα.

* Οι μη πιστοί που έχουν πεθάνει δεν θα αναστηθούν μέχρι το τέλος της χιλιετίας, αλλά εκείνοι που ζουν θα ζουν ακόμα στη γη.
* Θα υπάρχει ακόμα αμαρτία, φθορά και θάνατος

*«Βρέφος δεν θα υπάρχει εκεί που να ’χει λίγο μόνο ζήσει ούτε και γέρος που να μη συμπληρώσει μακρόχρονη ζωή. Γιατί αυτός που θα πεθαίνει στα εκατό θα θεωρείται νέος· και όποιος δεν θα φτάνει στα εκατό καταραμένος θα λογαριάζεται» (Ησαΐας 65:20)*

* Οι αμαρτωλοί ακόμα θα αναζητούν σωτηρία *(* Ησαΐας κεφ.11 εδ.10, 11)
* Η εξέγερση του Σατανά θα λάβει χώρα στο τέλος της χιλιετίας, θα ακολουθήσει την ανάσταση όλων όσων δεν είχαν αναστηθεί προηγουμένως.
* Μετά, θα έρθει η τελική κρίση και η αιώνια βασιλεία του Θεού πάνω στους καινούργιους ουρανούς και την καινούργια γη θα πραγματοποιηθεί πλήρως.

**B. ΠΡΟΧΙΛΙΑΣΜΟΣ ΟΙΚΟΝΟΜΙΩΝ**

Προχιλιασμός Οικονομιών – Ο Θεός δουλεύει με διαφορετικούς τρόπους κατά τη διάρκεια διαφορετικών εποχών ή "προχιλιασμών".

Βασικές αξίες:

* Ο Ιησούς θα επιστρέψει *πριν* τη χιλιετία.
* Οι πιστοί θα αναστηθούν πριν η χιλιετία ξεκινήσει.
* Ο Ιησούς θα βασιλεύσει σωματικά στη γη *κατά τη διάρκεια* μιας χιλιετίας.
* Οι μη πιστοί θα αναστηθούν και θα κριθούν *μετά* τη χιλιετία.
* Όλοι οι πιστοί θα αρπαχθούν στον ουρανό πριν να αρχίσει η Μεγάλη Θλίψη, και ότι θα παραμείνουν εκεί μέχρι το τέλος της χιλιετίας.
* Ο Θεός έστειλε τον Ιησού να είναι ο Μεσσίας του έθνους Ισραήλ για να εκπληρώσει τις υποσχέσεις που έκανε στον Ισραήλ, στην Παλαιά Διαθήκη.
* Όταν ο Ισραήλ απέρριψε τον Ιησού ως τον Μεσσία , ο Θεός έβαλε τα σχέδιά Του για τον Ισραήλ σε αναμονή και «σήκωσε» από την εκκλησία τους εθνικούς.
* Ο Θεός σκοπεύει να εκπληρώσει τους σκοπούς Του στο *έθνος* Ισραήλ.
* Ο Θεός θα αρπάξει την εκκλησία πριν τη Μεγάλη Θλίψη και θα αντιμετωπίσει τον Ισραήλ κατά τη διάρκεια της χιλιετίας.
* Αυτοί που παραμένουν στη γη μετά την αρπαγή, θα περάσουν τη Μεγάλη Θλίψη, η οποία θα διαρκέσει για εφτά χρόνια.
* Στο τέλος της Μεγάλης Θλίψης, ο Ιησούς θα επιστρέψει και η χιλιετία θα ξεκινήσει.
* Ο Ιησούς θα αποκαταστήσει το έθνος του Ισραήλ και ορατά θα βασιλεύσει πάνω σε όλα τα έθνη από τον θρόνο Του στην Ιερουσαλήμ.
* Ο Θεός θα εκπληρώσει τις υποσχέσεις Του, της Παλαιάς Διαθήκης στο έθνος του Ισραήλ ( Αμώς κεφ.9:11-15).

*«Ο Κύριος λέει: ‘’Θα ’ρθεί μια μέρα που θα αποκαταστήσω την Πόλη του Δαβίδ σ’ όλη της τη λαμπρότητα. Τώρα φαίνεται ερείπιο. Όμως τους τοίχους της θα επισκευάσω, θα κλείσω όλα τα ρήγματα και θα την ξαναχτίσω όπως ήταν πριν. Θα κατακτήσουν οι Ισραηλίτες ό,τι έχει απομείνει από τη χώρα της Εδώμ κι από τα άλλα έθνη, που ήταν κάποτε ιδιοκτησία μου…..Τότε θ’ αλλάξω την κατάσταση του λαού μου του Ισραήλ. Θα ξαναχτίσουν τις ερημωμένες πόλεις και θα τις κατοικήσουν…..Θα τους εγκαταστήσω στη χώρα που τους έδωσα και κανείς δε θα μπορέσει να τους ξεριζώσει πια απ’ αυτήν’’» (Αμώς 9:11-15)*

* Στο τέλος της χιλιετίας, ο Σατανάς θα υποκινήσει μια επανάσταση, αλλά ο Θεός θα νικήσει τον Σατανά και τον στρατό του.
* Ο Θεός θα αναστήσει τους μη πιστούς, και όσους πιστούς ήρθαν στην πίστη και πέθαναν μετά την αρπαγή.
* Η τελική κρίση θα λάβει χώρα και η τελική κατάσταση στους καινούργιους ουρανούς και την καινούργια γη θα ξεκινήσει.

**Γ. ΜΕΤΑΧΙΛΙΑΣΜΟΣ**

«Μεταχιλιασμός» - η πεποίθηση ότι ο Ιησούς θα επιστρέψει εφόσον τελειώσει η χιλιετία.

Βασικές αξίες (\* παραλλαγές):

* Κατά τη διάρκεια της χιλιετούς βασιλείας, ο Ιησούς είναι σωματικός στον ουρανό ενώ βασιλεύει πνευματικά στη γη.
* Η χιλιετία είναι μια εποχή επιτυχίας για το ευαγγέλιο το οποίο προετοιμάζει τη γη για την επιστροφή του Χριστού.

\*Κάποιοι Μεταχιλιαστές πιστεύουν ότι η χιλιετία εκτείνεται από την ανάληψη του Χριστού μέχρι την επιστροφή του, άλλοι πιστεύουν ότι θα είναι τα τελευταία χίλια χρόνια πριν επιστρέψει.

* Η χιλιετία, θα φέρει περισσότερη και περισσότερη επιτυχία για το ευαγγέλιο και την εκκλησία σε όλο τον κόσμο.
* Ο Χριστός θα εξασφαλίσει την τελική νίκη εναντίον των εχθρών Του ( Α’ Κορινθίους κεφ.15:25).

*«Γιατί ο ίδιος ο Χριστός πρέπει να βασιλεύει ωσότου ο Θεός υποτάξει σ’ αυτόν όλους τους εχθρούς» (Α’ Κορινθίους 15:25)*

* Η χιλιετία θα είναι μια περίοδος αυξανόμενης νίκης για το βασίλειο του Θεού.
* Η επανάσταση του Σατανά θα συμβεί στο τέλος της χιλιετίας και της ήττας του, όταν ο Χριστός επιστρέψει.
* Η αρπαγή συμπεριλαμβάνει αναστημένους και εν ζωή πιστούς.
* Οι πιστοί θα συναντήσουν τον Κύριο στον αέρα όταν έρθει, και αμέσως θα επιστρέψουν μαζί με Εκείνον στη γη ως μέρος του νικηφόρου στρατού.
* Οι μη πιστοί επίσης θα αναστηθούν όταν ο Χριστός θα επιστρέψει.
* Ο Ιησούς θα κάνει τις τελικές Του κρίσεις σε πιστούς και μη πιστούς.
* Ο Ιησούς θα εισέλθει στους καινούργιους ουρανούς και την καινούργια γη, και η τελική κατάσταση θα αρχίσει.

**Δ. ΑΧΙΛΙΑΣΜΟΣ**

«Αχιλιασμός» - «καμία χιλιετία» η πεποίθηση ότι η χιλιετία είναι μεταφορική και δεν θα είναι κυριολεκτικά χίλια χρόνια.

Βασικές αξίες (\* παραλλαγές):

* Η χιλιετία είναι μια ολόκληρη περίοδο μεταξύ της αρπαγής του Χριστού και της επιστροφής Του.
* Κατά τη διάρκεια της χιλιετίας, ο Ιησούς βασιλεύει πάνω στη γη από τον θρόνο Του στον ουρανό.
* Ο Ιησούς θα επιστρέψει *μετά* τη χιλιετία.
* Η εμπειρία της εκκλησίας, η επιτυχία και η αύξηση θα καθοριστεί κυρίως από τις ίδιες τις πράξεις της εκκλησίας και από τις ελεύθερες πράξεις πρόνοιας του Θεού.

\*Κάποιοι Αχιλιαστές πιστεύουν ότι η μεγάλη θλίψη συνέβη στα πρώιμα χρόνια της εκκλησιαστικής ιστορίας, ενώ άλλοι τη συνδέουν με την εξέγερση του Σατανά στο τέλος της χιλιετίας.

* Ιησούς θα συντρίψει την εξέγερση του Σατανά όταν επιστρέψει.
* Ο Ιησούς θα αρπάξει τους αναστημένους και τους εν ζωή πιστούς, και αμέσως θα επιστρέψει στη γη μαζί τους.
* Οι μη πιστοί θα αναστηθούν και ο Ιησούς θα αποδώσει τις τελικές Του κρίσεις σε όλους.
* Ο Ιησούς θα εισέλθει στους καινούργιους ουρανούςκαι την καινούργια γη, και η τελική κατάσταση θα ξεκινήσει.

Καθεμιά άποψη από αυτές προέρχεται από ευαγγελικούς Χριστιανούς, αυτό θα πρέπει να μας κάνει να είμαστε ταπεινοί, φιλάνθρωποι και διδασκόμενοι καθώς μελετούμε το χρονοδιάγραμμα της χιλιετίας.

**ΣΥΜΠΕΡΑΣΜΑ**

**Ερωτήσεις Ανασκόπησης**

1. Γιατί είναι απαραίτητο ο Χριστός να επιστρέψει στη γη;

2. Τι μας διδάσκει η Βίβλος για τον τρόπο επιστροφής του Χριστού; Πως θα μοιάζει; Πώς θα τον αναγνωρίσουμε; Χρησιμοποιήστε συγκεκριμένες χωρία από την Γραφή για να υποστηρίξετε την απάντησή σας.

3.Η διάλεξη /Το μάθημα, μας λέει ότι η χρονική στιγμή της επιστροφής του Χριστού είναι ένα "θεϊκό μυστήριο". Αναφέροντας συγκεκριμένα χωρία της Γραφής, εξηγήστε τι σημαίνει αυτό.

4.Η Γραφή αναφέρει διάφορες περιστάσεις που είναι πρoάγγελοι για την επιστροφή του Χριστού. Περιγράψτε τρεις από τους προάγγελους που θα προηγηθούν της δεύτερης έλευσης του Ιησού.

5. Οι Ευαγγελικοί ερμηνεύουν τους προάγγελους της επιστροφή του Χριστού χρησιμοποιώντας μια ποικιλία προσεγγίσεων. Καταγράψτε και εξηγήστε τις τέσσερις βασικές ερμηνευτικές προσεγγίσεις που σχετίζονται με τα σημάδια των καιρών.

6. Ποιες είναι οι κυριότερες αξίες εκείνων που πιστεύουν την άποψη της χιλιετίας του ιστορικού προχιλιασμού;

7. Ποιο είναι το βασικό χρονοδιάγραμμα που εικάζουν όσοι πιστεύουν στην άποψη του προχιλιασμού των οικονομιών;

8. Τι είναι ο μεταχιλιασμός; Πώς διαφέρει από τις προχιλιαστικές απόψεις της χιλιετίας;

9. Τι σημαίνει κυριολεκτικά ο όρος "αχιλιασμός"; Ποια είναι η αχιλιαστική άποψη της χιλιετίας και πώς διαφέρει από τον μεταχιλιασμό;

**Ερωτήσεις Εφαρμογής**

1. Πόσο οι άνθρωποι της χριστιανικής σας κοινότητας αντιλαμβάνονται την βασιλεία του Θεού; Πώς μπορεί αυτό να επηρεάσει την διακονία σας προς αυτούς;

2. Η διαθήκη του Θεού με τον Αβραάμ μπορεί να φαίνεται πολύ μακρινή από τους σύγχρονους χριστιανούς. Ποιοι είναι οι τρόποι με τους οποίους εξακολουθεί να ισχύει σήμερα η συμφωνία του Αβραάμ;

3. Όταν σκέφτεστε τη μελλοντική βασιλεία του Χριστού, τι είναι το μέγιστο που προσβλέπετε; Γιατί;

4. Η Καινή Διαθήκη διδάσκει ότι όταν ο Ιησούς επιστρέψει, θα εμφανιστεί θριαμβευτικά "με δύναμη και μεγάλη δόξα". Πώς η ελπίδα μας σε μια μελλοντική θριαμβευτική επιστροφή του Χριστού μας ενθαρρύνει στους καθημερινούς μας αγώνες και δοκιμασίες;

5. Πώς είναι δυνατόν ο Ιησούς να μην γνωρίζει την ημερομηνία της επιστροφής του; Γιατί πιστεύετε ότι ο Θεός το έκανε αυτό ένα θεϊκό μυστήριο, ακόμη και για τον Ιησού;

6. Οι καταστάσεις που αναφέρει η Γραφή ότι θα προηγηθούν της επιστροφής του Χριστού δημιουργούν θεμιτές προσδοκίες για το πώς μπορεί να εξελιχθεί το μέλλον. Πώς αυτοί οι προάγγελοι σας προειδοποιούν και σας ενθαρρύνουν για τη δεύτερη έλευση καθώς προετοιμάζετε την άφιξη του Χριστού;

7. Το μάθημα περιγράφει τέσσερις ευαγγελικές ερμηνευτικές στρατηγικές (πρωθυστερισμού, φουτουρισμού, ιστορικισμού, ιδεαλισμού). Πώς κάθε στρατηγική μας βοηθά να κατανοήσουμε διάφορες πτυχές της Γραφής;

8. Θεωρείτε τον εαυτό σας προχιλιαστή, μεταχιλιαστή ή αχιλιαστή; Γιατί; Ποια χωρία από τη Γραφή μπορείτε να αναφέρετε για να στηρίξετε τη θέση σας;

9. Γιατί είναι σημαντικό να παραδεχτούμε, μαζί με τον Μάρτυρα Ιουστίνο, ότι "πολλοί που ανήκουν στην καθαρή και ευσεβή πίστη και είναι αληθινοί Χριστιανοί" δεν μοιράζονται τις ίδιες απόψεις με μας για το χρόνο και τις λεπτομέρειες της χιλιετίας;

10.Ποιο είναι το σημαντικότερο πράγμα που έμαθες σε αυτό το μάθημα;